Russell Lincoln Ackoff (Philadelphia, Pennsylvania, 12 Februarie 1919 - 29 Oktober 2009) was 'n Amerikaanse bedryfskundige en baanbreker in operasionele navorsing en algemene stelselteorie. Ackoff het sy baccalaureusgraad in argitektuur in 1941 aan die Universiteit van Pennsylvania ontvang en in 1947 sy doktorsgraad in wetenskapfilosofie ontvang. Van 1947 tot 1951 was hy assistent-professor in filosofie en wiskunde, van 1951 tot 1964 assistent en later professor in operasionele navorsing en van 1964 tot 1986 professor in stelselwetenskap. Ackoff het meer as twintig boeke en tweehonderd artikels geskryf, waarvan sommige as klassieke werke beskou word. Benewens sy universiteitsbetrekkinge, het hy navorsing gedoen vir ongeveer 350 ondernemings. Hy was president van die Operation Research Society en die Society for General Systems Research. Ackoff het ongeveer twintig boeke geskryf, dikwels saam met ander skrywers: • Psychologistics, met C. West Churchman, 1946. • Methods of Inquiry, met C. West Churchman, 1950. • Introduction to Operations Research, met C. West Churchman en E.L. Arnoff, J. Wiley and Sons, New York, 1957.